OpenLLM-France/wikimedia huggingface dataset:
# Ellen Kuzwayo

Nnoseng Ellen Kate Kuzwayo (Thaba 'Nchu, Orangeko Estatu Librea, 1914ko ekainaren 29a - Soweto, 2006ko apirilaren 19a), Nnoseng Ellen Serasengwe jaioa, hegoafrikar idazle, politikari eta emakumeen eskubideen aldeko militantea izan zen. 1994an, apartheid osteko lehenbiziko hauteskundeetan, Hegoafrikako Parlamentuko kide hautatu zuten. CNA Literary Award jaso zuen 1985ean, Call Me Woman autobiografiarekin.

## Bizitza

1914ko ekainaren 29an jaio zen Thaba 'Nchu herrian. Haren familia heziketa handikoa zen, eta politikan ere ibiliak ziren. Aitona, Jeremaiah Makgothi, Robert Moffati Biblia tswanerara itzultzen laguntzeaz gain, Orange Estatu Libreko South African Native National Congress erakundeko idazkaria izan zen; aita, Philip S. Mefare, Afrikako Kongresu Nazionaleko kidea.
St. Francis' College-n eta Adams College-n ikasi ondoren, irakasle gradua lortu zuen 1936an, eta maistra lanean hasi. Bere lehenbiziko senarrak tratu txarrak ematen baitzizkion, Johannesburgera alde egin zuen. Hainbat lanetan aritu zen dibortziatu ondoren, eta, 1953-1955 bitartean, Gizarte Langintza ikasketak egin zituen. Titulu hori eskuan zuela, Johannesburgeko Udalean hasi zen lanean.
1964an, Young Women's Christian Association elkartearen Transvaalgo idazkari nagusi izendatu zuten. Kargu horretatik, besteak beste, emakumeen autolaguntza taldeen sorrera sustatu zuen. 1976ko Sowetoko altxaldiaren ondoren, atxilotu eta epaiketarik gabe espetxeratu zuten; bost hilabetez eduki zuten preso Johannesburgeko gotorlekuan. 1979an, "urteko emakume" izendatu zuen The Star Gautengeko egunkariak. 1985ean, Call me Woman autobiografia argitaratu zuen. 1994an, Hegoafrikako Parlamentuko kide aukeratu zuten.
Witwatersrandeko (Johannesburg), Natalgo eta Port Elizabetheko unibertsitateek honoris causa doktore izendatu zuten.

## Lanak

* Call Me Woman, Londres, The Women's Press, 1985. ISBN 1-879960-09-5.
* Sit down and listen. Stories from South Africa, The Women's Press, 1990. Euskaraz: Soweton kontatuak, Txalaparta, Tafalla, 1996; itzultzailea: Aintzane Ibartzabal. ISBN 84-8136-036-8.

## Erreferentziak

* ↑ Nnoseng Ellen Kate Kuzwayo. anc.org.za (Noiz kontsultatua: 2022-1-23).
* 1 2 3 Nnoseng Ellen Kate Khuzwayo. South African History Online, sahistory.org.za (Noiz kontsultatua: 2022-1-24).
* ↑ Soweton kontatuak. Euskaldunon Egunkaria, 1998ko uztailak 25, berria.eus (Noiz kontsultatua: 2022-1-23).

## Kanpo estekak

* Another Milestone for Ellen Kuzwayo, Johannesburgeko Udalaren webgunea, 2004ko abenduaren 7a.
* Datuak: Q3671997
# Ellen Pompeo

Ellen Kathleen Pompeo (pʌmˈpɛoʊ ahoskatua; Everett, Massachusetts, 1969ko azaroaren 10a) estatubatuar aktorea da, zineman eta telebistan aritutakoa. Grey's Anatomy telesailean egindako lanagatik ospetsu bilakatu zen.

## Filmografia
### Zinema

| Urtea | Filma | Pertsonaia | Oharra(k) |
| 1995 | Do You Have the Time | Woman | Film labur |
| 1999 | 8 ½ x 11 | Human Resources Woman | Film labur |
| 1999 | Coming Soon | Upset Girl | |
| 2000 | Eventual Wife | Beth | Film labur |
| 2000 | In the Weeds | Martha | |
| 2000 | Mambo Café | Stacy | |
| 2002 | Moonlight Mile | Bertie Knox | |
| 2002 | Catch Me If You Can | Marci | |
| 2003 | Old School | Nicole | |
| 2003 | Daredevil | Karen Page | |
| 2003 | Undermind | Flynn | |
| 2004 | Nobody's Perfect | Veronica | Film labur |
| 2004 | Art Heist | Sandra Walker | |
| 2004 | Eternal Sunshine of the Spotless Mind | Naomi | |
| 2005 | Life of the Party | Phoebe Elgin | |

### Telebista

| Urtea | Telesaila | Pertsonaia | Oharra(k) |
| 1996 | Law & Order | Jenna Weber | Atal 1 |
| 1999 | Strangers with Candy | Lizzie Abrams | Atal 1 |
| 2000 | Law & Order | Laura Kendrick | Atal 1 |
| 2000 | Get Real | Nina Adler | Atal 1 |
| 2001 | The Job | Sue | Atal 1 |
| 2001 | Strong Medicine | Quincy Dunne | Atal 1 |
| 2004 | Friends | Missy Goldberg | Atal 1 |
| 2005–egun | Grey's Anatomy | Dr. Meredith Grey / Narratzailea | |
| 2015 | Repeat After Me | Bera | Atal 1 |
* Datuak: Q215849
* Multimedia: Ellen Pompeo / Q215849
# Eskoba (karta jokoa)

Eskoba karta-joko bat da, Hego Euskal Herrian ohikoa, espainiar karten 40 kartako multzoarekin jokatzen dena. Italiar jatorriko Scopa jokoaren aldaera bat da, eta izena italerazko "erratz" hitzetik datorkio (scopa).

## Arauak
### Helburua

Helburu nagusia 15 puntu batzen dituzten karta konbinazioak osatzea da. Horretarako kontutan hartu behar da karta bakoitzaren balioa: bateko, biko, hiruko, lauko, bosteko, seiko eta zazpikoek duten balioa, beraien zenbakiaren berdina da (1,2...7); txotek 8 puntu balio dute, zaldiek 9 eta erregeek 10.
Konbinazioak eginez kartak bildu eta bukaeran puntuak kontatuko dira, beherago ageri diren irizpideen arabera, horrela partidaren garailea erabakiz.

### Mekanika

Hasieran jokalariei hiruna karta banatzen zaizkie, eta mahaiaren erdian lau karta ezartzen dira agerian. Jokoa txandaka jokatzen da, aldiro jokalari bakoitzak karta bat jokatu behar duelarik.
Mahai erdian dauden kartak eskuan duen karta batekin konbinatuz 15eko batuketa egin baldin badezake jokalariak, konbinazio hori egin eta kartak atxikiko ditu, bestela karta batez desjabetu beharko da eta mahaian agerian utzi, hurrengoek izan dezaten 15eko konbinazioa egiteko aukera. 15eko konbinazioa egitean mahaiko karta guztiak jasoz gero, hori eskoba dela edo eskoba egitea dela esaten da.
Jokalari guztiak kartarik gabe geratzen direnean, hiru kartako beste sorta bat banatzen da. Karta guztiak jokatu direnean bukatzen da partida. Partida bukaeran mahai gainean soberako kartarik balego, azken konbinazioa egin duenak biltzen ditu.

### Puntuaketa eta irabazlea

Karta guztiak jokatu ondoren, jokalari bakoitzak bildu dituen konbinazioetan egindako puntuak zenbatuko ditu, azpiko irizpidearen arabera:
* Puntu bat urre gehien duenarentzat. Berdinketa kasuan, punturik ez.
* Puntu bat zazpiko gehien duenarentzat. Berdinketa kasuan, punturik ez.
* Puntu bat karta gehien duenarentzat. Berdinketa kasuan, punturik ez.
* Puntu bat zazpiko urrea duenarentzat.
* Puntu bat egindako eskoba bakoitzeko.
Jokoa partida kopuru mugatu batera joka daiteke, azkenean puntu gehien dituenak irabaziz, edo puntu kopuru jakin bat lortzera ere joka daiteke.

## Erreferentziak

* 1 2 3 «Eskoba - Jokoaren arauak» www.ludoteka.com (Noiz kontsultatua: 2020-02-21).

## Kanpo estekak

* Datuak: Q5059963
# Eskoba (argipena)

Eskoba terminoak zenbait adiera du:
* Eskoba sinonimo da erratzarena, zorua garbitzeko etxeko tresnarena.
* Eskoba (karta-jokoa).
# Eskola Zaharra (Ormaiztegi)

Eskola Zaharra Ormaiztegiko eraikina da.
2017ko otsailaren 8an Eusko Jaurlaritzak monumentu izendatu zuen, Sailkatutako Kultura Ondasuna.

## Deskribapena

Eskola Zaharraren eraikinak gurutze-oinplanoa du, eta Estanda ibaiaren ondoan dago. Atal nagusiak hauek dira: hiru solairuko erdiko gorputza, solairu bakarreko bi hegal eta bi solairuko atzeko gorputza. Erdiko gorputzetik ateratzen dira alboetako bi eremuak, non kokatzen baitziren umeen ikasgelak. Erdiko gorputzaren goiko solairuan, maisu-maistren etxebizitza zegoen. Atzeko gorputzaren lehenengo solairuan, beste ikasgela bat zegoen. Eraikinean, atentzioa ematen du egurrezko estalkien garapen handiak: egurrezko gatzarietan bermatuta daude estalkiok, eta gatzariak, halaber, harrizko euskarrietan. Egurrezko zertxek eta uhalek osatzen dute estalkien barne-egitura, eta, kanpoaldean, teila arabiarrak daude. Murruak harlangaitz-horma zarpiatuz eginda daude. Hiru sarbide daude fatxada nagusian, eta hiruren inguruan harriak daude jarrita erdi-puntuko arkuan. Ikasgeletan, leiho angeluzuzenak daude, fatxada nagusian, eta, atzealdeko fatxadan, berriz, arku beheratuko leihoak, harriz inguratuak. Erdiko gorputzean, lehen solairuko fatxadan nagusian, balkoi bat dago erdian, eta bi leiho alboetan; azken solairuan, leiho txikiago bat dago. Eraikinaren inguruan, harrizko itxitura bat dago, landa-estiloko kuxinduraz egina, eta, sartzeko, eskailera atal bikoitza dago, eraikinaren kanpoaldea eta barrualdea lotzen dituena.
Eraikina 1909an egin zen, eta arkitektoa José Ángel Hernández de Casadevante izan zen. Ormaiztegiko Udal Korporazioa izan zen sustatzailea. Estilo eklektikoa du, eta, dekorazioa aldetik, baserrietako tradizioa ekartzen du gogora, bai materialen erabileran, bai antolamenduan.

## Erreferentziak

* Edukiaren zati bat monumentu hau sailkatutako kultura-ondasun izendatzen duen lege testutik hartu da. Izan ere, testua jabari publikokoa da eta ez du jabetza intelektualik, Espainiako Jabetza Intelektualaren Legeko 13. artikuluan xedatu denez (Espainiako Aldizkari Ofiziala, 97. zenbakia, 1996-04-22).
* ↑ Kultura Ondasun izendapena EHAAn

## Kanpo estekak

* Datuak: Q51097441
* Multimedia: Eskola Zaharra, Ormaiztegi / Q51097441
# Eskola absentismo

Eskola absentismoa, hezkuntza sistema arautuak dauzkaten gizarteetan eskolara ez joatearen fenomenoari esaten zaio. Sinplifikatuz bi arrazoi egon daitezke.
Alde batetik, arrazoi sozioekonomikoek sortutako eskola absentismoa. Familia batzuek hobesten dute etxea heztea, umeek etxean lan egitea edo laguntzea, umeak eskoletan ematen den dotrinamendua edo mundu-ikuskeratik babestea, eta beste arrazoi batzuk.
Beste aldetik, familiek seme-alabak eskolara bidaltzeko hautua egin baina umeek, beren kabuz, egun batzuetan eskolara ez joatea erabakitzen dute. Ikasleek nahita egindako eskola huts egite honi, lagunarteko erregistroan, modu informalean, txikarra egitea, sasieskola egitea, piper egitea, eskola-ihesi egitea eta txerritan ibiltzea, besteak beste esaten zaio. Hezkuntza sistema arautu ia guztietan gertatzen da fenomeno hau, eta, gehien bat, derrigorrezko hezkuntzaren baitan. Gaixotasun batengatik edo justifikatutako beste arrazoi batengandik eta gehienetan gurasoen baimenik gabe gertatzen da.

## Kanpo estekak

* Datuak: Q1545700
* Multimedia: Truancy / Q1545700
# Eskola (pentsaera)

Arte, filosofia edo beste diziplina batean, eskola diziplina horretan kontzeptu, teoria, pentsaera edo estilo berdina partekatzen duten pentsalari, ikertzaile eta, artearen kasuan, artisten multzoa da. Ohikoa da eskolak jatorri izan zuten hiri edo pentsalariaren izena hartzea. Esaterako, filosofian eskola eleatikoa (Elea hiriari buruzko erreferentzia eginez), Chicagoko eskola arkitekturan eta platonismoa, Platonen filosofiaren jarraitzaileen eskola alegia.

## Kanpo estekak

* Datuak: Q1387659
* Multimedia: Schools of thought / Q1387659
# Eskola eleatikoa

Filosofian, eskola eleatikoa Magna Graeciako Elea hirian bildutako zenbait filosofo presokratikok osatu zuten. K. a. V. mendean aritu zen talde honek pentsaera amankomuna osatu zuen batik bat ontologia eta logikaren inguruan. Eskola eleatikoko kideak izan ziren Parmenides, eskolako abiaralea eta kide adierazgarriena, Zenon Eleakoa eta Melisos Samoskoa. Xenofanes ere taldekidea, eta areago, eskolaren sortzailea izan zela adierazi bada ere, segurtasunez baiezta daiteke Xenofanes ez dela eskola eleatikoan barneratu ere egin behar .

## Pentsamendua

Miletoko eskolak ez bezala, zeinak errealitatearen aniztasuna baieztatu eta horren ezagutza behaketaz azaltzen baitu, eskola eleatikoa monista da eta logikaz eta abstrakzioz heldu nahi du errealitatearen muinera. Pentsamendu eleatikoaren abiapuntua Parmenidesek ezarri zuen: izatearen batasuna, era absolutu, zehazgabe eta abstrakto batean, biribilduriko esfera baten masa baten antzera. Zenon Eleakoak Parmenidesen pentsaera bereganatu eta logikaz eta dialektikaz, aporia delakoari esker, defendatu zuen. Ezagunak dira mugimendua (eta beraz, aldaketa) ukatu eta izatearen batasuna baieztatzeko Zenonek asmatu zituen paradoxak. Eskola eleatikoaren azken ordezkaria den Melisos Samoskoarengandik idazki anitz gaurdaino heldu bada ere, pentsalari moduan garrantzi txikiagoa eman ohi zaio eta batik bat Parmenidesen pentsamenduaren biltzaile izan zela baieztatu da.

## Erreferentziak

* ↑ Antzinako Elea hiria egungo Velia (latinezko eta italierazko izenez) , (Campania, Italia) da.
* ↑ (Ingelesez) Giovanni Reale: A History of Ancient Philosophy: From the origins to Socrates, 77. orrialdea.
* ↑ (Ingelesez)W.K.C. Guthrie: The earlier Presocratics and the Pythagoreans, 361. eta 363. orrialdeak.
* ↑ Parmenidesek Peri Physeos bere poemako 8.42 atalean dioen bezala.

## Kanpo estekak

* Datuak: Q214577
# Eskola-kontseilu

Eskola-kontseilua hezkuntza-komunitateko sektore guztiek ikastetxeen gobernuan parte hartzeko organoa da. Hezkuntza-komunitate osoko ordezkariek osatzen dute, hau da, zuzendaritzak, irakasleek, ikasleek, familiek, administrazioko eta zerbitzuetako langileek, toki-administrazioko ordezkariek eta kontseiluak beharrezkotzat jotzen dituen beste pertsona batzuek. Ikastetxea publikoa edo pribatu itundua den, eskola-kontseiluaren osaera ere alda daiteke.

## Eginkizunak

Ikastetxearen funtzionamendurako eta antolaketarako garrantzitsuak diren gaiei buruzko erabakiak hartzen parte hartzea da eskola-kontseiluaren eginkizun nagusia: hezkuntza-proiektua, programazio orokorra, kudeaketa ekonomikoa, gatazkak konpontzea, eskolaz kanpoko jarduerak eta eskola-ordutegia, besteak beste. Ikastetxe bakoitzeko eskola kontseiluak kide bat izendatu behar du gizonen eta emakumeen arteko berdintasun erreala eta eraginkorra sustatzeko hezkuntza neurriak bultzatzeko. Hezkuntzari buruzko Legearen arabera, eginkizun hauek dagozkio:
* Ikastetxearen heziketa-proiektua eta dagozkion aldaketak onestea.
* Ikastetxearen Urteko Plana onestea eta garapena eta emaitzak ebaluatzea.
* Antolakuntza- eta Jarduera-Araudia eta dagokion aldaketak onestea.
* Ikastetxearen aurrekontua eta kontuen errendimendua onestea.
* Ikasleak onartzeko prozeduran parte hartzea.
* Gatazkak konpontzen parte hartzea eta, bidezkoa bada, ikasleen zigorrak berrikustea.
* Eskola jarduera osagarriak eta eskolaz kanpoko jarduerak programatzeko jarraibideak onestea eta garapena ebaluatzea.
* Ikastetxearen funtzionamendu orokorraren azterketa eta ebaluazioan parte hartzea eta eskolako errendimenduaren bilakaera ezagutzea.
* Beste ikastetxe batzuekin eta ingurunearekin lankidetzan aritzeko irizpideak onestea.
* Legezko edo erregelamenduzko arauek esleitzen dioten beste edozein.

## Kanpo estekak

* Datuak: Q5784131
# Erica Quinn Jennings

Erica Quinn Jennings (Dublin, Irlanda, 1980ko maiatzaren 17a) irlandar jatorriko lituaniar abeslaria da.
1998an Vee Diawarak, Vilius Alesiusek eta hirurek Skamp lituaniar pop musika taldea sortu zuten. Harrezkero taldearen abeslaria da eta ingelesez gain, lituanieraz ere abesten du. 2001ean Skamp taldeak Eurovision Abesti Lehiaketan parte hartu zuen You Got Style izeneko abestiarekin.
* Datuak: Q12654078
* Multimedia: Erica Quinn Jennings / Q12654078
# Ericaella

Ericaella armiarma Araneomorphae generoa da, Miturgidae familiakoa. Ertamerikan eta Hego Amerikan aurkitzen da.

## Espezieak

The World Spider Catalog 12.0ren arabera:
* Ericaella florezi Bonaldo, Brescovit & Rheims, 2005
* Ericaella kaxinawa Bonaldo, 1997
* Ericaella longipes (Chickering, 1937)
* Ericaella samiria Bonaldo, 1994

## Erreferentziak

* ↑ Platnick, 2011: The world spider catalog (American Museum of Natural History).

## Kanpo estekak

* (Ingelesez):ION.
* (Ingelesez):Nomenclator Zoologicus.
* Datuak: Q5511020
* Espezieak: Ericaella
# Erica Jong

Erica Jong (New York, 1942ko martxoaren 26a) estatubatuar idazle eta poeta da. Emakumeen sexualitateari buruz idatzi dituen liburuengatik da, batez ere, ezaguna.
Columbiako Unibertsitatean ikasi zuen, eta bertako irakaslea izan zen gerora. Bere idazlanei XVIII. mendeko eleberri eta satira ingelesen eragina eta frantziar eta espainiar surrealismoarena sumatzen zaie. 1971n argitaratu zuen lehen liburua: Fruits and Vegetables (poesia). Bere lanik ospetsuena Fear of Flying (1973) eleberria da. Argitaratu zenean, sekulako iskanbila sortu zuen liburu horrek, eta hainbat herrialdetan argitaratzeko debekua ezarri zioten, ustez lizuna eta pornografikoa zelakoan. Beste lan batzuk: How to Save Your Own Life(1977), Fanny, Being the True History of the Adventures of Fanny Hackabout-Jones (1978), Fear of Fifty: a midlife memoir(1994), Inventing Memory (1997), Sappho's Leap (2003), Seducing the Demon: writing for my life (2006), Bad Girls: 26 Writers Misbehave (2007), It Was Eight Years Ago Today (But It Seems Like Eighty) (2008).

## Bibliografia
### Eleberriak

* Fear of Flying (1973)
* How to Save Your Own Life (1977)
* Fanny, Being the True History of the Adventures of Fanny Hackabout-Jones (1980)
* Megan's Book of Divorce: a kid's book for adults (1984)
* Megan's Two Houses: a story of adjustment (1984)
* Parachutes & Kisses. New York: New American Library (1984)
* Shylock's Daughter (1987)
* Any Woman's Blues (1990)
* Inventing Memory (1997)
* Sappho's Leap (2003)

### Saiakerak

* Witches (1981)
* The Devil at Large: Erica Jong on Henry Miller (1993)
* Fear of Fifty: a midlife memoir (1994)
* What Do Women Want? bread roses sex power (1998)
* Seducing the Demon: writing for my life (2006)
* Bad Girls: 26 Writers Misbehave (2007)
* It Was Eight Years Ago Today (But It Seems Like Eighty) (2008)

### Antologia

* Sugar in My Bowl: Real Women Write About Real Sex (2011)

### Poesia

* Fruits & Vegetables (1971, 1997)
* Half-Lives (1973)
* Loveroot (1975)
* At the Edge of the Body (1979)
* Ordinary Miracles (1983)
* Becoming Light: New and Selected (1991)
* Love Comes First (2009)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q236950
* Multimedia: Erica Jong / Q236950
# Ericaita

Ericaita borato motako minerala da eta boracite taldearen kidea da.

## Ezaugarriak

Ericaita borato mineralaren formula kimikoa hau da: ${\ce {Fe^{2+}3(B7O13)Cl}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 7 - 7,5 da.

## Erreferentziak

* 1 2 (Ingelesez) «Ericaite: Mineral information, data and localities.» www.mindat.org (Noiz kontsultatua: 12-05-2019).
# Erica Sullivan (igerilaria)

Erica Sullivan (Las Vegas, Nevada (AEB), 2000ko abuztuaren 9a) igeriketan aritzen den kirolari estatubatuarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), zilarrezko domina eskuratu zuen 1500 m estilo librean Katie Ledecky herrikidearen (urrezko domina) eta Sarah Köhler alemaniarraren (brontzezkoa) atzetik sailkatuz.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | 1500 m Estilo librea, emakumezkoa |

## Erreferentziak

* ↑ «Erica Sullivan» olympedia.org (Ingelesez)
* ↑ "Erica Sullivan" olympics.com {{Es}
* ↑ Igeriketa, 1500 m estilo librea, emaitzak 2020 olympedia.org (Ingelesez)
* Datuak: Q107269416
# Euskal Herriko gizonezko waterpolo Liga

Euskal Herriko gizonezko waterpolo Liga Espainiako gizonezko waterpolo Ligaren hirugarren mailara heltzeko aukera ematen duen lehiaketa da.
Euskadi eta Nafarroako igeriketa federazioek antolatzen badute, inguruetako taldeek ere parte hartzeko aukera dute

## Palmaresa

Hona hemen 1997, hau da, liga hasi zenetik, palmaresa
| Urtea | Txapelduna | Txapeldunordea | Hirugarrena |
| 1997-98 | Náutica Portugalete | Askartza IE | Larraina |
| 1998-99 | Náutica Portugalete | Castellae | Larraina |
| 1999-00 | Náutica Portugalete | CN Fadura | Castellae |
| 2000-01 | Náutica Portugalete | Castellae | CN Fadura |
| 2001-02 | Larraina | Castellae | Askartza IE |
| 2002-03 | Larraina | CN Fadura | Castellae |
| 2003-04 | Larraina | UPNA 9802 | Askartza IE |
| 2004-05 | Askartza IE | Náutica Portugalete | Santurtzi |
| 2005-06 | UPNA 9802 | Náutica Portugalete | Askartza IE |
| 2006-07 | Náutica Portugalete | UPNA 9802 | Santurtzi |
| 2007-08 | UPNA 9802 | Waterpolo Navarra | Askartza IE |
| 2008-09 | Waterpolo Navarra | UPNA 9802 | Askartza IE |
| 2009-10 | Waterpolo Navarra | UPNA 9802 | Askartza IE |
| 2010-11 | UPNA 9802 | Náutica Portugalete-Maristas | Waterpolo Navarra |
| 2011-12 | Waterpolo Navarra | Náutica Portugalete-Maristas | Askartza IE |
| 2012-13 | Náutica Portugalete | Oiasso Bidasoa | CNW Santoña |
| 2013-14 | CD Bilbao | Oiasso Bidasoa | Leioa IT |
| 2014-15 | Askartza IE | Oiasso Bidasoa | Leioa IT |
| 2015-16 | Askartza IE | UPNA 9802 | Oiasso Bidasoa |
| 2016-17 | UPNA 9802 | Askartza IE | CD Bilbao |
| 2017-18 | Náutica Portugalete | Askartza IE | UPNA 9802 |
| 2018-19 | Urbat IKE | Askartza IE | UPNA 9802 |

## Garaipenak

| Taldea | Garaipenak | Urteak |
| Náutica Portugalete | 7 | 1998, 1999, 2000, 2001, 2007, 2013, 2018 |
| UPNA 9802 | 4 | 2006, 2008, 2011, 2017 |
| Larraina | 3 | 2002, 2003, 2004 |
| Waterpolo Navarra | 3 | 2009, 2020, 2012 |
| Askartza IE | 3 | 2005, 2015, 2016 |
| CD Bilbao | 1 | 2014 |
| Urbat IKE | 1 | 2019 |

## Erreferentziak

* ↑ Ligaren Araudia
* ↑ Emaitzak

## Kanpo estekak

* Euskal Ligen inguruko informazioa
* Datuak: Q9022379

## Ikus, gainera

* Euskal Herriko emakumezko waterpolo Liga
* Euskal Herriko emakumezko waterpolo kopa
* Euskal Herriko gizonezko waterpolo kopa
# Euskal Herriko gizonezko waterpolo kopa

Euskal Herriko gizonezko waterpolo kopa Hego Euskal Herriko waterpolo txapelketa da.
Euskadi eta Nafarroako igeriketa federazioek antolatzen badute ere, inguruetako taldeek ere parte hartzeko aukera dute

## Palmaresa

Hona hemen 2008an txapelketa hasi zenetik izandako palmaresa
| Urtea | Txapelduna | Txapeldunordea |
| 2008 | Waterpolo Navarra | Menditxo |
| 2009 | CN Maristas | UPNA 9802 |
| 2010 | Náutica-Maristas | CNW Santoña |
| 2011 | UPNA 9802 | Náutica-Maristas |
| 2012 | UPNA 9802 | Oiasso Bidasoa |
| 2013 | UPNA 9802 | Leioa IT |
| 2014 | Oiasso Bidasoa | Leioa IT |
| 2015 | Leioa IT | Larraina |
| 2016 | Waterpolo Navarra | UPNA 9802 |
| 2017 | CD Bilbao | UPNA 9802 |
| 2018 | Náutica Portugalete | Urbat |
| 2019 | Urbat | UPNA 9802 |
| 2020 | Urbat | UPNA 9802 |

## Garaipenak

| Taldea | Garaipenak | Urteak |
| UPNA 9802 | 3 | 2013, 2014, 2015 |
| CN Maristas | 2 | 2009, 2010 |
| Náutica Portugalete | 2 | 2010, 2017 |
| Urbat | 2 | 2019, 2020 |

## Erreferentziak

* ↑ Ligaren Araudia
* ↑ Emaitzak
* ↑ Eus, Ehkirola. Euskal Herriko Waterpolo Kopako finalak jokatu ziren iragan larunbatean | EHK. (Noiz kontsultatua: 2020-09-06).

## Kanpo estekak

* www.leioawaterpolo.com 2015-16tik aurerrako emaitzak
* Datuak: Q8350597

## Ikus, gainera

* Euskal Herriko gizonezko waterpolo Liga
* Euskal Herriko emakumezko waterpolo Liga
* Euskal Herriko emakumezko waterpolo kopa
# Eric Marshall

Eric Stewart Marshall (1879ko maiatzaren 29a, Hampstead – 1963ko otsailaren 26a) zirujaua, kartografoa eta Antartikako esploratzaile britainiarra izan zen.
Monkton Combe School-en, Bath-en eta Emmanuel College Cambridge-n ikasi zuen, arraun eta futbol lehiaketetan bere eskola ordezkatuz. Hasieran elizgizona izateko ikasi zuen, baina St Bartholomew's Hospital-ean sartu zen 1906an zirujau bihurtzeko.
Ezkongabea izanik, Ernest Shackletonek zuzendutako Nimrod espedizioan (1907-1909) kirurgialari eta kartografo gisa joan zen 28 urte zituela. Hegoalderagoen dagoen lekura iritsi ziren lau laguneko taldekoa izan zen, Hego polotik 180 km baino gutxiagora.

## Biografia

Beau Riffenburgh (2005). Shackleton da Ahaztu Espedizioa: Bidaia, Nimrod. loomsbury Argitaratzeko PLC. ISBN 978-1-58234-611-3. ELA. Riffenburgh, Beau. (2005). Shackleton's Forgotten Expedition: The Voyage of the Nimrod. loomsbury Publishing PLC SFE ISBN 978-1-58234-611-3..

## Erreferentziak

* ↑ Beau Riffenburgh. Shackletons Forgotten Expedition: The Voyage of the Nimrod. p. xxiii. .
* ↑ (Ingelesez) .
* ↑ Gutxi gorabehera 88°23′S 162°00′E﻿ / ﻿88.383°S 162.000°E﻿ / -88.383; 162.000
* Datuak: Q489207
# Eric Maskin

Eric Stark Maskin (New York, 1950eko abenduaren 12a) estatubatuar ekonomialari eta matematikaria da. 2007an Ekonomiako Nobel Saria jaso zuen, Roger Myerson eta Leonid Hurwiczekin batera, mekanismo-diseinuaren teoriaren oinarriak ezartzeagatik.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q233051
* Multimedia: Eric Maskin / Q233051